Leire Alonso Allué

Leire Alonso Allué (Burlata,  Nafarroa Garaia, 1994ko ekainaren 12a) Nafarroako matematikaria da, idaztea eta musika ere gogoko duena.

 Bizitza 
Leire Alonso Allué Burlatan jaio zen 1994 urtean Iruñerriko Burlatan. Oinarrizko ikasketak egin ondoren, bere karrera Bartzelonako Unibertsitatean hasi zen, Euskal Herriko Unibertsitatera etortzeko trasladoa eskatuz. Matematikan graduatu zen 2017/2018 ikasturtean, bere Gradu amaierako lanaren izenburua "Mary Ellen Rudin: demostración de la conjetura de Nikiel" izan zen. 

 Lan ibilbidea 
Matematikak ikasteaz gain, idazle eta musikari bezala ere aritu da Allué:

Marta Macho Stadler matematikariak bultzatzen duen Mujeres con Ciencia blogean bi artikulu idatzi zituen, Leioako Campusean zebilen garaian:

 Mary Ellen Rundin: matematikak sofatik (matemáticas desde el sofá)

 Pilar Bayer Isant, Erretratu alfabetikoa (retrato alfabético)

Editore bezala Izozketan Islatuak liburua argitaratu zuen Iosune de Goñi Garcíarekin batera, idazle euskaldun gazteen testuak bilduz.

Honelaxe laburbiltzen du editoreak liburuaren edukia:Liburu hau aniztasunaren adibide da, bai literatur generoen aldetik, bai euskal herriko emakume idazle gazteek lantzen dituzten gaien aldetik. Idazle batzuentzat hauxe da lehen literatur argitalpena.Musika alorrean viola da gamba ikasi zuen Juan Crisostomo Arriaga kontserbatorioan, Itziar Atutxa Fernandez de Larrinoa irakaslearekin.

Salamancako Unibertsitatean dagoen "Consort de Violas" delako aintzinako musikako taldean parte hartu zuen Itziar Atutxa zuzendariaren batutapean 

2021 urtean Violanet ekimenean, hau da, Europako viola da gamba sarean (European Viola da gamba Network) parte hartu zuen Hagan.

 Sariak eta aintzatespenak 

 2015 urtean Iparragirre Saria irabazi zuen narratiba alorrean. Narratiba Lehiaketarako aurkeztu ziren 134 testuen artean 500 euroko saria irabazi zuen “GORRITIK MORERA DANTZAN” lanarekin.

 2011n eta 2012an Hezkuntza sailaren Urruzuno Literatur Lehiaketan sariak irabazi zituen narratiba eta poesian, beste 19 kiderekin batera, gazteei zuzendutako ekimenean.

 Erreferentziak 

 Kanpo estekak 

 Emakunde Berdintasun erakundearen "Emakumeak Zientzian" bideoan agertzen da, emakume zientzilari hauekin batera: Lucía Gallego Andrés: Medikua eta ikertzailea, Irene Luengas Escuza biotecknologiako ikaslea eta Laura García Álvarez fisika eta ikertzailea. 

Kategoria:Matematikariak
Kategoria:Idazleak
Kategoria:Musikariak
Kategoria:Burlatarrak
Kategoria:Nafarroa Garaiko musikariak
Kategoria:Emakume matematikariak
Kategoria:Emakume idazleak
Kategoria:Emakume musikariak